เพิ่มประสิทธิภาพการบริการจัดการน้ำ ประชาชนมีน้ำอุปโภคบริโภค ทำการเกษตร
นายประพิศ จันทร์มา อธิบดีกรมชลประทาน เปิดเผยว่า ได้ติดตามการดำเนินการโครงการพระราชดำริพื้นที่ภาคใต้ จังหวัดสงขลาและจังหวัดพัทลุง โดยดำเนินการก่อสร้างโครงการบรรเทาอุทกภัยอำเภอหาดใหญ่ปรับปรุงคลองภูมินาถดำริ (คลอง ร.1) ในระยะที่ 2 ให้มีศักยภาพเพียงพอ สามารถระบายน้ำมากกว่าเดิมจาก 465 ลูกบาศก์เมตร/วินาที เพิ่มขึ้น 1,200 ลูกบาศก์เมตร/วินาที พร้อมรับมือกับกรณีน้ำทะเลหนุนสูงด้วยสถานีสูบน้ำซึ่งสามารถสูบน้ำได้วันละ 7,200,000 ลูกบาศก์เมตร/วัน เพิ่มประสิทธิภาพยิ่งขึ้น อีกทั้งหน้าแล้งยังมีน้ำนองคลองอีก 5 ล้านลูกบาศก์เมตร และอ่างกักเก็บน้ำ 4 อ่าง ได้แก่ อ่างเก็บน้ำคลองจำไหล, อ่างเก็บน้ำคลองหอยโข่ง, อ่างเก็บน้ำคลองสะเดา, และอ่างเก็บน้ำคลองหลา กักเก็บน้ำได้ 87 ล้านลูกบากศ์เมตร ใช้เพื่อบริหารจัดการน้ำให้ผู้บริโภคและเกษตรกร รวมถึงหน้าฝนมีเครื่องมือระบายน้ำ ทั้งประตูระบายน้ำออกทะเล 2 ประตู และสถานีสูบน้ำ 1 จุดลงทะเลสาบสงขลานอกจากนี้ ได้ตั้งเป้าให้ก่อสร้างแล้วเสร็จในปีนี้ พร้อมขอให้ประชาชนทั้งในจังหวัดสงขลาและพื้นที่ใกล้เคียงมีความมั่นใจในเครื่องของกรมชลประทานที่สามารถบริหารจัดการน้ำ พร้อมทั้งยังมีโครงการพระราชดำริ ในพื้นที่ใกล้เคียงที่เกี่ยวเนื่องกัน เช่น  โครงการก่อสร้างอ่างเก็บน้ำคลองใหญ่ ที่จังหวัดพัทลุง